laion/Wikipedia-Exotic huggingface dataset:
Autonoomia (filosoofia)

Autonoomia on isiku võime ja võimalus omada võimu oma tegude üle ning kujundada oma elu vastavalt omaenda põhjenditele ja motiividele. Autonoomiat kahjustavaks peetakse näiteks ajupesu ja sõltuvusi, mis avaldavad isiku otsustele manipuleerivat või moonutavat mõju. Kui autonoomiat peetakse rikutuks, siis tuleb tunnistada osa isiku põhjendeid ja motiive võõrasteks, talle mitte omasteks. Sarah Buss. Personal Autonomy, Stanfordi filosoofiaentsüklopeedia, 2013. John Christman. Autonomy in Moral and Political Philosophy, Stanfordi filosoofiaentsüklopeedia, 2009. Natalie Stoljar, Feminist Perspectives on Autonomy, Stanfordi filosoofiaentsüklopeedia, 2013.
2015. aasta Euroopa meistrivõistlused korvpallis

2015. aasta Euroopa meistrivõistlused korvpallis (ametliku nimega FIBA EuroBasket 2015) olid 39. Euroopa meistrivõistlused korvpallis. Finaalturniiril osales 24 meeskonda. Euroopa meistriks tuli Hispaania. Aastal 2011 valiti võistluste korraldajaks Ukraina, kuid riigi ebastabiilse olukorra tõttu tühistas FIBA suvel 2014 Ukraina korraldusõiguse ja määras korraldajateks Horvaatia, Läti, Prantsusmaa ja Saksamaa. Finaalturniir peeti 5.–20. septembril 2015 Zagrebis, Riias, Lille'is ja Berliinis. Ilma valikmängudeta pääses finaalturniirile korraldajariigi Ukraina esindus. Esialgne korraldaja  Ukraina Valikturniirilt edasipääsenud  Eesti 2014. aasta maailmameistrivõistluste korraldajamaa  Hispaania 2013. aasta Euroopa meistrivõistluste 7 esimest meeskonda  Prantsusmaa (2013. aasta Euroopa meister)  Sloveenia (2013. aasta Euroopa meistrivõistluste 5. koht)  Horvaatia (2013. aasta Euroopa meistrivõistluste 4. koht)  Leedu (2013. aasta Euroopa meistrivõistluste 2. koht)  Serbia (2013. aasta Euroopa meistrivõistluste 7. koht) 3. koha saanud Hispaania ja 6. koha saanud Ukraina olid juba varem kvalifitseerunud
Kortsleht (ajaleht)

Kortsleht oli aastatel 2007–2008 ja 2010 ilmunud Eesti sõltumatu roheline poliitiline ajaleht, mis pärast selle de facto väljasuremist arhiveeriti internetiaadressile kortsleht.softf1.com. Kortslehte andsid vabatahtlikena välja erakonna Eestimaa Rohelised liikmed, kellest suurem osa kuulus tol ajal erakonna opositsiooni postiloendisse Roheline Idu. Sellele vaatamata avaldas ajaleht ka peaaegu kõigi juhatuseliikmete artikleid. Algselt igakuisena kavandatud ajalehe ilmumistsükkel muutus hõredamaks ning 2008. aasta viimane pabernumber ilmus juunis, juuli- ja augustinumbrite lood avaldati vaid veebilehel. Viimane number (nii paberil kui ka elektrooniliselt) üllitati 2010. aasta mais erakonna sisevalimiste eel ning see toetas otseselt opositsiooni seisukohti. Kokku ilmus Kortslehte 13 numbrit ja üks erileht 2007. aasta ökomessi puhul. Arhiiv Kortslehe arhiivkoopia, mille lõi Rohelise Idu postiloendi liige Martin Vahi
Tallinna Maccabi

Tallinna Maccabi on Eesti jalgpalliklubi, mis tegutseb Tallinnas.
2015. aasta korvpalli Euroopa meistrivõistluste valikturniir

2015. aasta Euroopa meistrivõistlused korvpallis valikturniir on 2013. ja 2014. aastal toimuv valikturniir, mille käigus selgitatakse 2015. aasta korvpalli Euroopa meistrivõistluste finaalturniiril osalejad seni mittekvalifitseerunud meeskondade seast. 1. ringi mängud 13 meeskonna osavõtul toimusid 1. augustist 1. septembrini 2013. Võitja tagas koha meistrivõistluste finaalturniirile. Võitis kodus-võõrsil mängude kokkuvõttes parem meeskond. 2. ringi mängud toimuvad 2014. aastal.
Joachim Friedrich Petersen

Joachim Friedrich Petersen (23. oktoober 1729 Wismar – 5. aprill/16. aprill 1781 Rannu) oli Eesti vaimulik. Ta käis koolis Wismaris. Aastatel 1750–1752 õppis ta (immatrikuleeriti 30. aprillil 1750) Königsbergi ülikoolis. Oli seejärel Liivimaal ja aastatel 1763–1766 Wismaris koduõpetajaks. Ordineeriti 10. augustil/21. augustil 1766 õpetajaks. Ta oli aastatel 1766–1772 (introdutseeriti 3. septembril/14. septembril 1766) Rõngu Mihkli koguduse õpetaja ja aastatel 1772–1781 (introdutseeriti 2. juunil/13. juunil 1772) Rannu Püha Martini koguduse õpetaja. Tema abikaasa Justine Helene isa oli Järva-Peetri, Tarvastu ja Otepää Maarja koguduse õpetaja Johann Christoph Schmidt; abikaasa esimene mees oli Rõngu Mihkli koguduse õpetaja Johann Conrad Bocris (1727–1765). Die evangelischen Prediger Livlands bis 1918. Böhlau Verlag Köln, Wien 1977
Johann Conrad Bocris

Johann Conrad Bocris (4. oktoober 1727 Tann – 23. juuni/4. juuli 1765) oli Eesti vaimulik. Ta sündis Tannis Rhöni mäestikus (praeguse haldusjaotuse järgi Fulda kreisis Kasseli ringkonnas Hesseni liidumaal). Ta lõpetas Coburgis gümnaasiumi. Aastast 1745 (immatrikuleeriti 20. oktoobril 1745) õppis ta usuteadust Halle ülikoolis. Seejärel oli ta Liivimaal parun Bruiningki juures koduõpetajaks. Ordineeriti 15. mail / 26. mail 1760 õpetajaks. Ta oli aastatel 1760–1765 Rõngu Mihkli koguduse õpetaja. Tema abikaasa Justine Helene isa oli Järva-Peetri, Tarvastu ja Otepää Maarja koguduse õpetaja Johann Christoph Schmidt; abikaasa teine mees Joachim Friedrich Petersen oli Rõngu ja Rannu Püha Martini koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977
Gaboni lipp

Gaboni lipp on Gaboni ametlik lipp. Praegune Gaboni riigi- ja rahvuslipp võeti kasutusele 8. septembril 1960. Lipp on horisontaalsete laidudega rohe-kolla-sinine trikoloor, sellel on ühendatud Prantsusmaa lipu- ja üleaafrikalised värvid. Kollane (PMS 116C) viitab nii Päikesele kui ka ekvaatorile, see läbib roheliste (PMS 347C) metsade ja sinise (PMS 285C) ookeani vahel asuvat riiki. Gaboni presidendi lipuks on alates 1990. aastast Gaboni rahvuslipp, mille keskele on lisatud valge sõõr Gaboni vapiga. Lipu proportsioonid on 2:3. Aastatel 1960–1990 oli Gaboni presidendi standardiks Gaboni vapilt pärit kilp, mis oli ruudukujuline kangas. Lipp oli jagatud rahvuslipu värvides kolmeks väljaks. Ülemisel, rohelisel väljal olid kõrvuti kolm kuldset sõõri; keskmisel, kollasel väljal aga must purjelaev, mille ahtris lehvis Gaboni rahvuslipp. Alumine väli oli sinine, see oli eraldatud laineliselt kollasest väljast ja kujutas purjelaeva all merelaineid. Kollane väli oli rohelisest ja sinisest laiem. Aastal 1958, kui Gabon sai autonoomia Prantsusmaa koosseisus, võeti kasutusele ka oma lipp. Kangas oli jaotatud kolmeks horisontaalseks väljaks (4+1+4): roheliseks, kollaseks ja siniseks. Rohelise välja vardapoolsele osale oli paigutatud Prantsusmaa lipp. Proportsioonid olid 3:4. Gaboni lipp andmebaasis Flags of the World (inglise keeles)
David Thompson

David Thompson on mitme tuntud isiku nimi. David Thompson oli maadeavastaja Kanadas (1770–1857) David Thompson on endine USA tippkorvpallur (1954–) David Thompson on Barbadose poliitik (1961–2010) David Thompson on inglise jalgpallur (1977–)
2013. aasta korvpalli Euroopa meistrivõistluste valikturniir

2013. aasta Euroopa meistrivõistlused korvpallis valikturniir. 15. augustist 11. septembrini 2012 toimunud valikturniiriga selgitati välja 16 meeskonda, kes pääsesid korvpalli 2013. aasta Euroopa meistrivõistluste finaalturniirile Sloveenias. Turniiril osales 31 meeskonda. 4. detsembril 2011 Saksamaal Freisingi linnas toimunud loosimisel paigutati osavõtvad meeskonnad järgmistesse alagruppidesse: Igast alagrupist pääses finaalturniirile 2 paremat. Lisaks pääsesid finaalturniirile 4 paremat alagrupis 3. jäänute hulgast.
Trummi SK

Trummi SK on Eesti jalgpalliklubi, mis tegutseb Tallinnas.
Eda Peäske

Eda Peäske (sündinud Eda Šur, aastatel 1980–1992 Eda Rajasalu; sündinud 18. jaanuaril 1961 Tallinnas) on eesti harfimängija ja muusikapedagoog. Ta lõpetas aastal 1979 Tallinna Muusikakeskkooli ja aastal 1984 Tallinna Riikliku Konservatooriumi (Zvenislava Sillamaa klassis). Ta töötab 1981. aastast Estonia teatris ja on 1990. aastast harfirühma kontsertmeister. Ta on mänginud teatri kammerorkestris, NYYD Ensemble'is, Tallinna Kammerorkestris, Põhjamaade Sümfooniaorkestris ja paljudes teistes muusikakollektiivides. Ta on esinenud solistina ja aastast 1982 duos Raivo Peäskega, kellega on esmaesitanud mitme Eesti helilooja (Raimo Kangro, Mati Kuulbergi, Alo Põldmäe, Jüri Reinvere ja Erkki-Sven Tüüri) neile kirjutatud teoseid. Ta on aastast 1996 Eesti Muusika- ja Teatriakadeemia õppejõud (aastast 2001 dotsent) ja ka Tallinna Muusikakeskkooli pedagoog. Tema õpilased on Saale Kivimaker ja Liis Jürgens. Aastal 2017 anti Eda Peäskele Haridus- ja Teadusministeeriumi korraldatud õpetajate päeva galal aasta juhendaja nimetus. 2024 Otto Hermanni nimeline auhind (rahvusooperi Estonia harfimängija (aastast 1981) ja harfirühma kontsertmeister (aastast 1990), hinnatud nii orkestrandi, solisti, kammermuusiku kui ka pedagoogina, kelle tipptasemel mängus kõlab muusika rütmitäpselt ja nõtkelt, just nii tagasihoidlikult või ekstravagantselt, nagu helilooja on mõelnud) Tema abikaasa on flötist Raivo Peäske. Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 95.
Ion Dosca

Ion Dosca (sündinud 2. jaanuaril 1955 Bucovățis) on Moldova kabetaja, 1999. aasta maailmameister brasiilia kabes. 64-ruudulise kabe (FMJD) maailmameister 1999, hõbemedalist 1996 ja 1997 ning pronksmedalist 1993, 2004 ja 2007. NSV Liidu (viimane) meister 1991 NSV Liidu karika võitja 1980, 1990 15-kordne Moldova meister USA meister Ameerika pool-checkers'is 2000
Järvere

Järvere on küla Võru maakonnas Võru vallas. Aastatel 1991–2017 (kuni Eesti omavalitsuste haldusreformini) asus küla Sõmerpalu vallas. 2000. aasta rahvaloenduse andmeil elab külas 242 elanikku. Küla lõunapiiriks on Valga–Koidula raudteelõik. Järvere mõis Vagula järv Maa-amet, vaadatud 21.11.2020. Statistikaamet, vaadatud 16.09.2023. Eesti haldus- ja asustusjaotuse klassifikaator, vaadatud 9.06.2014.
Arena Stožice

Arena Stožice on mitmeotstarbeline sisehall Sloveenias Ljubljanas. Arena Stožice on riigi suurim hall, mahutab korvpalli- ja käsipallivõistluste ajal 12 480 ja kontsertide ajal 14 800 pealtvaatajat. Hall avati 10. augustil 2010, 14 kuud kestnud ehitustööde järel, korvpallimänguga Sloveenia ja Hispaania vahel.
Valérie Benguigui

Valérie Benguigui (6. november 1965 Oran – 2. september 2013 Pariis) oli prantsuse filminäitleja ja -lavastaja. Valérie Benguigui andmekogus IMDb (inglise)
Aunimetus

Aunimetus on harilikult isikutele, harvem kollektiividele antud nimetus eriliste teenete eest ühiskonna või riigi heaks; üks tunnustusvorme. Aunimetusi annab riigivõimu- või haldusorgan. Eesti NSV aunimetused Auhind Autasu Aukodanik Eesti nõukogude entsüklopeedia. 1. köide: A–CENT. Tallinn: Valgus, 1985, lk 372. Eesti kirjakeele seletussõnaraamat, 2009. [1] (vaadatud 05.09.2013)
Auhind

Auhind on mälestusese (nt karikas), aumärk (nt medal), diplom, raha vms, mis antakse tunnustuseks saavutuste eest. Auhindu antakse tihti näiteks võistlustel ja konkurssidel, eelkõige spordis ja kultuuris. Auhinda nimetatakse ka preemiaks (ladina praemium 'eelis', 'tasu'), kuigi sõnal preemia on teisigi tähendusi. Maailma tuntumate teadusauhindade seas on Nobeli auhind, spordis on tuntuimad olümpiamedalid. Üks tuntumaid filmiauhindu on Oscar ehk Ameerika Filmikunsti ja -teaduste Akadeemia auhind. Auhinna saajaid nimetatakse tihtipeale laureaatideks. Kõnekeeles on auhind sünonüümne terminiga autasu, mida võidakse aga auhinnast ka eristada. Selles tähenduses antakse auhind saavutuste, autasu aga teenete eest, mis ei pruugi olla tehtud võistluse või konkursi käigus ning võivad seisneda pikaajalises üldises tegevuses, mitte üksikutes tegudes. Samas kõneldakse siiski laialdaselt ka elutööauhindadest, mida antakse mingis valdkonnas tehtud elutöö eest tervikuna. Auhindade loend Preemia Laureaat Eesti kirjakeele seletussõnaraamat, 2009. [1] (vaadatud 05.09.2013)
Leelet Reimann

Leelet Reimann (sündinud Leelet Ruubel; 8. juuni 1949 Tallinn – 30. november 1990 Tallinn) oli eesti harfist. Ta õppis aastatel 1956–1964 Tallinna 21. Keskkoolis, 1964–1968 Tallinna Muusikakoolis ja 1968–1972 Tallinna Riiklikus Konservatooriumis (lõpetas; Zvenislava Sillamaa klassis). Ta töötas 1973. aastal Estonia teatris. Aastatel 1975–1990 oli ta Eesti NSV Riikliku Sümfooniaorkestri orkestrant ning 1974–1975 Eesti Televisiooni muusikasaadete režissööri assistent. Tema tütar on harfist Saale Kivimaker-Rull. Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 182.
Aumärk

Aumärk on eriliste teenete eest antav märk, nt orden, medal, teenetemärk. Aumärke annab välja riik või omavalitsus eriliste teenete eest nt majanduse või kultuuri valdkonnas. Eestis annab president välja teenetemärke. Eesti Politsei annab välja teeneteriste. Eesti kirjakeele seletussõnaraamat, 2009. [1] (vaadatud 03.08.2013) TEA entsüklopeedia (e-väljaanne: [2][alaline kõdulink] (vaadatud 03.08.2013))
Puski õigeusu kirik

Puski Kristuse Sündimise kirik (ka Kõrgessaare Kristuse Sündimise kirik[viide?]) on kirik Hiiu maakonnas Kõrgessaare vallas Puski külas. Puski ehk Kõrgessaare kirik (vene k. Кыргесарская Рождества Христова церковь) ehitati aastatel 1889–1891. Hoone seisund on avariiline. Kirik on kultuurimälestiste registris alates 1999. aastast. 18. septembril 2023 kell 18.00 viis Konstantinoopoli oikumeeniline patriarh Bartholomeos I läbi Puski Kristuse sündimise kiriku taasavamise. Puski õigeusu kirik kultuurimälestiste riiklikus registris http://www.hiiumaa.ee/turism-majutus/56
Kõpu õigeusu kirik

Kõpu õigeusu kirik on kirik Hiiumaal Hiiu maakonnas Hiiu vallas (varem Kõrgessaare vald) Kõpu külas. Kirik ehitati aastatel 1907–1908 ning pühitseti 21. juunil 1909. Algses kirik-koolimaja hoones asusid põhjapoolses tiivas kool, keskel kirik ning lõunatiivas lugemistuba ning köstri eluruumid. Hiljem on selles majas töötanud Kõpu rahvamaja. Kirik on kultuurimälestiste registris alates 1999. aastast. Uusklassitsistlikus stiilis õigeusukiriku silmapaistev näide, millel on säilinud algupärane välisilme, hoonemaht ning arhitektuursed kujunduselemendid. Tänaseks on hävinud ainult keskel asunud sibulkupliga torn. Ilusad helekollased tellised toodi laevaga Taanist ja kohalikud kalurid tõid need paatidega Kõpu poolsaare põhjaranda, kust need siis hobuvankritel Külamäele veeti. Apostel Andreasele pühitsetud Püha Andrei (Püha Andrease) kool-kirik pühitseti 1910. aasta suve lõpul. Kõpu õigeusu kirikuhoone projekteerinud arhitekti nimi ei ole teada. Arhiivides ei ole säilinud ka kiriku projekti, kuid rohkem sellises polüfunktsionaalses uusklassitsistlikus stiilis ehitisi (kool-kirik-lugemistuba) Eestis ei esine. Selline lahendus oli tingitud ilmselt ressursside vähesusest. See oli pikliku ristkülikukujulise põhiplaaniga kivist hoone, mille keskosas oli kvadraatse ristlõikega petikkellatorn, mida kroonis väiksel ümartamburil sibulakujuline kuppel, mis oli kaetud valtsplekiga. Ülejäänud katus oli sindlikatus. Kiriku fassaadid olid dekoreeritud kahevärviliste telliskividega. Läänefassaadi peaukse kohal nišis oli mustaks värvitud puittähtedega tekst "Кыпоскойе училище" ja sellest kõrgemal "Au olgu jumalale kõrges". Peauksest vasakule ja paremale jäävates niššides olid tekstid: "Kõpu õigeusu kool" ja "Lugemise tuba". Idafassaadi keskosas asus suur reljeefne ristikujuline nišš, mis tähistas ühtlasi kiriku altari idaseina. Hoone siseplaneering oli väga lihtne: kirikuruum paiknes keskrisaliidiga tähistatud osas. Paremal asus köstri korter avaliku teemaja-lugemisruumiga. Kõpu õigeusu kirik kultuurimälestiste riiklikus registris HMK Hiiumaa Rajooni Kõpu apostlik-õigeusu kirik. Ajalooline õiend. Koost. A. Pantelejev. Tallinn 1990 Arh. Nr. A-2706; Harda Roosna, Kõpu Külamäe õigeusu kirik-koolimaja-rahvamaja lugu. (2007) Käsikiri. Kõpu Rahvamaja koduleht www.kopu.hiiumaa.ee Kõpu õigeusu kirik kultuurimälestiste riiklikus registris Hiiumaa pühakojad
Raivo Peäske

Raivo Peäske (sündinud 26. juulil 1947 Tallinnas) on eesti flötist. Ta lõpetas aastal 1965 Tallinna Muusikakeskkooli, aastal 1970 Tallinna Riikliku Konservatooriumi (Elmar Peäske klassis) ja aastal 1974 Moskva konservatooriumi assistentuuri (Juli Jagudini klassis). Ta töötas aastatel 1969–2001 Estonia orkestris, aastast 1975 ühtlasi Tallinna Muusikakeskkoolis (olles aastast 1999 puhkpilliosakonna juhataja) ning aastast 1991 Eesti Muusika- ja Teatriakadeemias (aastast 2002 dotsendina). Tema õpilasteks on Mihkel Peäske, Tauno Savi🕳️ Linda Vood, Leonora Palu, Mari-Liis Vihermäe, Eneli Hiiemaa ja Hardo Killing. Ta on esinenud solistina ja ansamblites, sealhulgas Toivo Peäskega. Aastast 1982 on ta tegutsenud duos Eda Peäskega, kellega on esmaesitanud mitme Eesti helilooja (Raimo Kangro, Mati Kuulbergi, Alo Põldmäe, Jüri Reinvere ja Erkki-Sven Tüüri) neile kirjutatud teoseid. Tema isa Elmar Peäske oli flötist, dirigent ja pedagoog. Tema vend Toivo Peäske on pianist ja pedagoog. Raivo Peäske oli aastatel 1967–1990 abielus Anne Peäskega (1946–2021), kellega tal on kaks poega - Mihkel ja Sander. Mihkel Peäske on flötist ja pedagoog. Aastast 1992 on ta abielus harfist Eda Peäskega. Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 97.
Elmar Peäske

Elmar Peäske (14. november 1907 Pärnu – 16. märts 1995 Tallinn) oli eesti flötist, dirigent ja pedagoog. Ta lõpetas 1938. aastal flöödi erialal Tallinna Konservatooriumi (Anton Schutinski ja Evald Braueri klassis). Ta täiendas end Leningradis Boriss Trizno ja Nikolai Platonovi ning aastatel 1972–1973 Moskvas Juli Jagudini juhendamisel. Ta oli aastatel 1932–1940 Tallinna koolides muusikaõpetaja ja juhatas Riigi Tööstuskooli orkestrit. Aastatel 1942–1944 juhatas ta Eesti Laskurkorpuse puhkpilliorkestrit. Aastatel 1946–1962 mängis ta Estonia teatri orkestris (olles 1956. aastast flöödirühma kontsertmeister). Ta oli 1941. aastal ja aastatel 1944–1995 Tallinna Riiklikus Konservatooriumis flöödi- ja 1962–1995 ka dirigeerimisõppejõud (aastast 1966 dotsent) ning 1961–1989 ühtlasi flöödiõpetaja. Tema õpilased on Kaljo West, Samuel Saulus, Kuldar Sink, Riho Joonase, Sigrid Orusaar, Aare Pehka, Jaan Õun, Raivo Peäske, Neeme Punder, Vello Loogna, Riho Mägi, Jaak Joala ja Olari Elts. Ta juhatas aastatel 1951–1985 Tallinna Polütehnilise Instituudi ja 1975–1990 sõjaveteranide puhkpilliorkestrit. Tema poeg Toivo Peäske on pianist ja muusikapedagoog, teine poeg Raivo Peäske on flötist ja muusikapedagoog. 1969 Eesti NSV teeneline kunstitegelane 1994 Wirkhausi-nimeline puhkpillimuusika stipendium Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 95.
Kelsey Grammer

Allen Kelsey Grammer (sündinud 21. veebruaril 1955) on USA filminäitleja ja -produtsent. Grammer on eelkõige tuntud Frasier Crane osatäitjana USA seriaalides "Cheers" ja "Frasier".
Keskprovints (Paapua Uus-Guinea)

Keskprovints on 1. järgu haldusüksus (provints) Paapua Uus-Guinea riigi lõunarannikul. Provints jaguneb 4 ringkonnaks: Abau ringkond Goilala ringkond Kairuku-Hiri ringkond Rigo ringkond
Lääneprovints (Paapua Uus-Guinea)

Lääneprovints on 1. järgu haldusüksus (provints) Paapua Uus-Guineas riigi edelaosas. Piirneb läänes Indoneesia Paapua provintsiga. Provintsis asub ainus piirkond Paapua Uus-Guineas, mis paikneb 141. pikkuskraadist lääne pool. Lääneprovintsi pindala on 99 300 km² ja see on pindalalt suurim provints Paapua Uus-Guineas. Peamine jõgi on Fly jõgi. Selle lisajõgede seas on Stricklandi jõgi ja Ok Tedi jõgi. Murray järv on Paapua Uus-Guinea suurim järv. Provints jaguneb 3 ringkonnaks: Põhja-Fly ringkond Kesk-Fly ringkond Lõuna-Fly ringkond Provintsi keskus on Kiunga, varem oli keskus Daru. Provintsis elas 2000. aasta rahvaloenduse järgi 153 304 inimest. See on Paapua Uus-Guinea provintside seas kõige hõredama asustusega. Suurim linn provintsis on Tabubil. Maanteid on vähe ja liiklus kulgeb peamiselt mööda veeteid või lennukiga.
Morobe provints

Morobe provints (varem Adolfhafen) on 1. järgu haldusüksus (provints) Paapua Uus-Guineas. Morobe asub Uus-Guinea kirdeosas. Morobes mitu saart, sealhulgas 777 km² suurune Umboi ja Tami saared. Provintsi suurim peajõgi on Markham. Provintsi keskus ja suurim linn on Lae. Provintsi pindala on 34 500 km², millest 719 km² moodustab veepindala, ja elanike arv oli 2000. aasta rahvaloenduse järgi 539 725. Provintsis kõneldakse 101 keelt, näiteks kate ja jabemi keelt. Linnades on peamisteks keelteks inglise keel ja inglise pidžin. Provints jaguneb üheksaks ringkonnaks: Bulolo ringkond Finschhafeni ringkond Huoni ringkond Kabwumi ringkond Lae ringkond Markhami ringkond Menyamya ringkond Nawae ringkond Tewae-Siassi ringkond
Colorado lipp

Colorado lipp on Colorado osariigi lipp. Lipp on kasutusel alates 1911. aasta 5. juunist. Lipul on kujutatud kolme sama laiusega horisontaalset triipu; ülemine ja alumine triip on sinised ning keskmine triip valge. Nende triipude peal on punane "C", mille sees on kuldne ketas. Sinine sümboliseerib taevast, kuldne päikest, valge lumega kaetud mägesid ja punane Maad. Lipu kujundas Andrew Carlisle Johnson.
Parrot AR.Drone

Parrot AR.Drone on kvadrootor, kaugjuhitav mehitamata õhusõiduk, millel on neli rootorit ja tiivikut. Drooni on võimalik juhtida nutitelefonile, tahvelarvutile või lauaarvutile kirjutatud arvutiprogrammiga. Eurolist by NYSE Euronext Paris symbol PARRO, Code ISIN FR0004038263, parrot.com Parrot AR.Drone 2.0
Valerian Loik

Valerian Loik (20. mai 1904 Tallinn – 26. september 1986 Tallinn) oli eesti maalikunstnik. Ta alustas kunstiõpinguid N. Rothi erastuudios ja jätkas neid 1924. aastal (vaheaegadega) kõrgemas kunstikoolis Pallas, lõpetades selle 1935. aastal Ado Vabbe õpilasena. 1964 Eesti NSV teeneline kunstnik "Tuntud eestlaste sünnipäevad 20 mai". Originaali arhiivikoopia seisuga 20. jaanuar 2012. Vaadatud 5. septembril 2013. Kirjutamata memuaare. Valerian Loik Eesti Raadio, 1984
Gambia lipp

Gambia lipp on Gambia ametlik lipp. Gambia riigi- ja rahvuslipp võeti kasutusele 18. veebruaril 1965. Lipu eeskujuks sai Botswana lipp, mille oli kujundanud Inglise heraldikakool (English College Of Arms). Ettepaneku, millest lähtuti, oli teinud gambialane Pa Louis Thomasi. Lipu puna-sini-rohelisi horisontaalseid välju eraldavad valged kitsad triibud (6+1+4+1+6). Sinine (PMS 293C) väli sümboliseerib Gambia jõge, punane (PMS 186C) jõelt vastu peegelduvat päikeseloojangut ning roheline (PMS 361C) jõge ümbritsevat loodust. Valged triibud on rahu ja ühtsuse sümbolid. Gambia presidendi lipp võeti kasutusele aastal 1970. Lipu standardiks on sinine kangas, mis on ääristatud kolmest küljest – ülalt, alt ja lehvi poolt –, kuldse äärisega. Sinise kanga keskel on Gambia vapp. Presidendi lipu proportsioonid on 26:33. Gambia koloniaalaegne lipp aastatel 1888–1965 oli sinine kangas, mille vardapoolses ülanurgas oli Suurbritannia lipp, lehvil aga sõõr, milles mägede ja palmi taustal elevant. Elevandi all olev G-täht tähistas Gambiat. Gambia vapp Gambia lipp andmebaasis Flags of the World (inglise keeles)
Uniejów

Uniejów on linn Poola keskosas Łódźi vojevoodkonnas Poddębice maakonnas, Uniejówi valla halduskeskus. Uniejów asub Suur-Poola vojevoodkonna piiri ääres. Uniejówit on esmamainitud 1136. aastal, linnaõigused sai enne 1331. aastat. Uniejów kaotas linnaõigused, kuid sai need 1919. aastal tagasi. https://bdl.stat.gov.pl/api/v1/data/localities/by-unit/051011811044-0949359?var-id=1639616&format=jsonapi, vaadatud 4.10.2022. Uniejów Encyklopedia PWN Uniejów
Lüü-Türr

Lüü-Türr on Eesti arhailise meestelaulu ansambel, mis asutati 2012. aastal. Ansamblile on südamelähedane regilaul. Lauldakse põhiliselt regilaule Põhja-Eestist, Lääne-Eestist ja Lõuna-Eestist, aga ka uuemaid rahvalaule ja lorilaule üle kogu Eesti. 2011. aasta sügisel tekkis Arhailise Meestelaulu Seltsi asutajaliikmetel ja ansambli Harju Mehed liikmetel Tiit Saarel ja Jako Reinastel mõte hakata Aruküla Rahvamajas läbi viima meestelaulutubasid. Lauluhuvilisi mehi tuli kohale esialgu kaks, aga jutt laulutubadest levis ja varsti oli mehi juba kümmekond. Ansamblile nime otsimisel jäi pilk pidama rahvapärastel linnunimedel. Neist kõige põnevam oli Lüü-Türr, mis on öösorri üks paljudest rahvapärastest nimedest. Esimene avalik esinemine toimus 1. juunil Aruküla lauluväljakul Raasiku valla laulu- ja tantsupäeval. Tiit Saare, Jako Reinaste, Kalmer Kaasiku, Jaan Palu, Alari Kruusvall, Meelis Lossman, Ivo Vallas, Andrus Rähni, Olev Rähni, Jürnas Rähni, Guido Liiskmann, Tiit Reeder, Tauno Nava ja Erik Sikk. https://www.facebook.com/LuuTurr Ansambli Facebook'i leht